作者:王維
標題:丁田家有贈
內容:君心尚棲隱，久欲傍歸路。在朝每為言，解印果成趣。晨雞鳴鄰裡，群動從所務。農夫行餉田，閨妾起縫素。開軒禦衣服，散帙理章句。時吟招隱詩，或制閒居賦。新晴望郊郭，日映桑榆暮。陰晝小苑城，微明渭川樹。揆予宅閭井，幽賞何由屢。道存終不忘，跡異難相遇。此時惜離別，再來芳菲度。